Μπρους Ντίκινσον

Ο Πωλ Μπρους Ντίκινσον (Paul Bruce Dickinson, 7 Αυγούστου 1958) είναι Βρετανός τραγουδιστής, πιλότος, αθλητής της ξιφασκίας, εκφωνητής, συγγραφέας, σκηνοθέτης, σεναριογράφος, ηθοποιός, διευθυντής μάρκετινγκ, επιχειρηματίας και τραγουδοποιός, περισσότερο γνωστός ως κύριος τραγουδιστής του heavy metal συγκροτήματος Iron Maiden.

Βιογραφία

Τα πρώτα χρόνια και Iron Maiden
Ο Ντίκινσον γεννήθηκε τον Αύγουστο του 1958 στο Γουόρκσοπ του Νότιγχαμσαϊρ της Αγγλίας.

Συμμετείχε σε μερικά συγκροτήματα τοπικής εμβέλειας ανάμεσα στα οποία συναντούμε τους Styx το 1976, τους Speed (1977-1978) και τους Shots στις αρχές του 1979. Αργότερα μέσα στη χρονιά, έγινε μέλος του hard rock συγκροτήματος Samson, με τους οποίους έγινε γνωστός σαν "Bruce Bruce". Μαζί τους ηχογράφησε δύο στούντιο άλμπουμ και ένα ζωντανά ηχογραφημένο.

Αποχώρησε από το συγκρότημα το 1981, επικαλούμενος καλλιτεχνικές διαφορές και λίγο αργότερα, το 1981 προσελήφθη ως νέος τραγουδιστής των Iron Maiden, αντικαθιστώντας τον Πολ Ντι Άνο, κάνοντας το ντεμπούτο του στο άλμπουμ του 1982 με τίτλο "The Number of the Beast".Prato, Greg. "The Number of the Beast Review". Allmusic. Macrovision Corporation. Κατά τη διάρκεια της θητείας του στο συγκρότημα, κυκλοφόρησαν ορισμένες από τις μεγαλύτερες επιτυχίες τους, με αποτέλεσμα να κερδίσει ο καλλιτέχνης παγκόσμια φήμη, λαμβάνοντας αναγνώριση ως ένας από τους καλύτερους τραγουδιστές όλων των εποχών για το heavy metal.Prato, Greg. "Bruce Dickinson — Biography". Allmusic.

Ο Ντίκινσον αποχώρησε από τους Iron Maiden το 1993 για να ακολουθήσει σόλο καριέρα, με αποτέλεσμα να αντικατασταθεί από τον Μπλέιζ Μπέιλι.

Προσωπική καριέρα
Το 1989 και ενώ οι Iron Maiden βρισκόταν σε υψηλό συνθετικό και εκτελεστικό επίπεδο, ο Ντίκινσον ηχογράφησε το πρώτο του προσωπικό άλμπουμ με τη συμμετοχή του Τζάνικ Γκερς στην κιθάρα, του Άντι Καρ στο μπάσο και του Φάμπιο ντελ Ρίο στα τύμπανα. Το άλμπουμ με τίτλο "Tattooed Millionaire" κυκλοφόρησε τον Μάιο του 1990, σκαρφαλώνοντας στο Top-20 των βρετανικών τσαρτ, με το σινγκλ του ομώνυμου κομματιού να φτάνει στο # 18. Επίσης, επιτυχία γνώρισαν τα σινγκλ "All the Young Dudes" (διασκευή στους Mott the Hoople) και "Dive! Dive! Dive!".BRUCE DICKINSON | Artist | Official Charts

Οι ηχογραφήσεις του επόμενου του άλμπουμ ήταν μία δύσκολη διαδικασία αφού πραγματοποιήθηκαν ανάμεσα στις ζωντανές εμφανίσεις των Iron Maiden για την περιοδεία του δίσκου "Fear of the Dark". Οι μουσικοί οι οποίοι επιστρατεύτηκαν ήταν ο κιθαρίστας Μάικ Γκρέι, ο μπασίστας Άντι Ρόμπινς και ο ντράμερ Ντικ Φλίζκαρ, με την παραγωγή να αναλαμβάνει ο Κρις Τσανγκαρίδης.  Παρ' όλα αυτά, οι συγκεκριμένες εκτελέσεις δεν χρησιμοποιήθηκαν. Επιπλέον ηχογραφήσεις έγιναν στη Βόρεια Αμερική με τον παραγωγό Κιθ Όλσεν και τον Τιμ Πιρς στην κιθάρα, τον Μάρτιν Κόνολι στο μπάσο και τον Άντι Μπιρν στα τύμπανα. Κατά τη διάρκεια αυτών των ηχογραφήσεων, ο Ντίκινσον ανακοίνωσε την αποχώρηση του από τους Iron Maiden, τον Ιανουάριο του 1993. Η τελική ηχογράφηση των τραγουδιών πραγματοποιήθηκε με το αμερικάνικο συγκρότημα Tribe of Gypsies με τον Roy Z στην κιθάρα και είχε ως αποτέλεσμα το πειραματικό άλμπουμ "Balls to Picasso".Bruce Dickinson - Balls to Picasso - Reviews - Encyclopaedia Metallum

Τον Ιούλιο του 1994, ανακοίνωσε το συγκρότημα με το οποίο θα πραγματοποιούσε την περιοδεία για την προώθηση του άλμπουμ, αποτελούμενο από τον μπασίστα Κρις Ντέιλ, τον κιθαρίστα Άλεξ Ντίξον και τον Ιταλό ντράμερ Άλεξ Ελένα. Περιόδευσαν στην Μεγάλη Βρετανία και την Ευρώπη, παίζοντας τον Δεκέμβριο του 1994 σε στρατόπεδο του ΝΑΤΟ στο Σαράγεβο, φτάνοντας στο χώρο της συναυλίας κρυμμένοι μέσα σε ένα φορτηγό, αφού η στρατιωτική ηγεσία δεν μπόρεσε να τους εγγυηθεί την ασφάλεια τους.

Ο Ντίκινσον έχασε το συμβόλαιο του με την "ΕΜΙ" και υπέγραψε στην "Rawpower Records", για να περιοδεύσει στην Ευρώπη στις αρχές του 1995 μαζί με τους Helloween. Το τρίτο του άλμπουμ με τίτλο "Skunkworks" κυκλοφόρησε στις 19 Φεβρουαρίου 1996, σε παρόμοιο ύφος με τον προκάτοχο του. Μετά την κυκλοφορία του άλμπουμ ο Ντέιλ αποχώρησε για να ενταχθεί στους Balance of Power και ο Ντίξον στο προσωπικό σχήμα του ποπ τραγουδιστή Ρόμπι Γουίλιαμς. Ο Ντίκινσον ένωσε και πάλι τις δυνάμεις του με τον παλιό κιθαρίστα των Iron Maiden, Άντριαν Σμιθ, ο οποίος σε συνεργασία με τον κιθαρίστα Roy Z, τον μπασίστα Έντι Κασίγιας και το ντράμερ Ντέιβιντ Ίνγκραχαμ ηχογράφησαν το άλμπουμ "Accident of Birth", λαμβάνοντας ιδιαίτερα θετικές κριτικές. Ακολούθησε το "The Chemical Wedding" με στιχουργική βασισμένη στη φιλοσοφία του Γουίλιαμ Μπλέικ με ανάλογη αποδοχή με τον προκάτοχο του.Bruce Dickinson - The Chemical Wedding - Reviews

Επιστροφή στους Iron Maiden
Το 1999, επανασυνδέθηκε με τους Iron Maiden από κοινού με τον κιθαρίστα Άντριαν Σμιθ. Το 2000, συμμετείχε στο δίσκο "Resurrection" του Ρομπ Χάλφορντ και το τραγούδι "The One You Love to Hate".ROB HALFORD, BRUCE DICKINSON: 'The One You Love To Hate' Studio Footage Posted Online

Τον Σεπτέμβριο του 2001, κυκλοφόρησε η συλλογή "The Best of Bruce Dickinson" με δύο νέα τραγούδια και τις αρχικές ηχογραφήσεις των "Bring Your Daughter... to the Slaughter" και "The Wicker Man" από το συγκρότημα του Ντίκινσον.The Best of Bruce Dickinson - Bruce Dickinson

Το 2002, εμφανίστηκε με το προσωπικό του σχήμα στο φεστιβάλ "Wacken Open Air" της Γερμανίας, το "Sweden Rock festival", το "Graspop Metal" στο Βέλγιο και το "Tuska Metal" στη Φινλανδία, με τη σύνθεση των Ντίκινσον, Ντίξον και Ντέιλ να συμπληρώνεται από το ντράμερ Ρόμπιν Γκάι.Bruce Dickinson Gigography, Tour History | Songkick

Το 2004, ηχογράφησε το έκτο προσωπικό του άλμπουμ με τίτλο "Tyranny of Souls", το οποίο κυκλοφόρησε τον Μάιο του 2005 μέσω της "Mayan Records".Tyranny of Souls - Bruce Dickinson | Songs, Reviews, Credits | Allmusic Την ίδια περίοδο, όλη η πρότερη δισκογραφία του επανακυκλοφόρησε, με τις ζωντανές ηχογραφήσεις να κυκλοφορούν σε ενιαία μορφή τριπλού CD. Παρ' όλα αυτά, το συγκρότημα δεν περιόδευσε για την προώθηση του δίσκου, λόγω υποχρεώσεων του τραγουδιστή με τους Iron Maiden.

Πιλότος
Ο Μπρους Ντίκινσον έχει επίσης δίπλωμα οδήγησης Boeing 757 για την αεροπορική εταιρεία "Astraeus" και περιστασιακά  εξασκεί το επάγγελμα του πιλότου.  Ήτανε μάλιστα αυτός ο οποίος πετούσε το αεροπλάνο του συγκροτήματος κατά την διάρκεια της περιοδείας τους για το δίσκο "A Matter of Life and Death".

Συγγραφικό έργο
Κατά την περιοδεία των Iron Maiden για το δίσκο "Somewhere In Time" του 1986, ο Ντίκινσον ξεκίνησε να γράφει το πρώτο του βιβλίο με τίτλο "The Adventures of Lord Iffy Boatrace", με πρωταγωνιστή έναν Άγγλο τραβεστί κτηματία. Το βιβλίο εκδόθηκε μέσω της "Sidgwick & Jackson" το 1990, πουλώντας πάνω από 40.000 αντίτυπα.The Adventures of Lord Iffy Boatrace by Bruce Dickinson Λόγω της υψηλής ζήτησης, ο Ντίκινσον εξέδωσε δύο χρόνια αργότερα το "The Missionary Position".The Missionary Position: Further Adventures of Lord Iffy Boatrace

Τον Οκτώβριο του 2017, εκδόθηκε η αυτοβιογραφία του με τίτλο "What Does This Button Do?" από τις εκδόσεις HarperCollins NonFiction.BRUCE DICKINSON: Τον Οκτώβριο κυκλοφορεί η αυτοβιογραφία του

Προσωπική ζωή
Ο Ντίκινσον παντρεύτηκε για πρώτη φορά το 1983, την Τζέιν Ντίκινσον με την οποία χώρισε τέσσερα χρόνια αργότερα. Έχει τρία παιδιά από τη δεύτερη σύζυγο του, Πάντι, τον Όστιν, τον Γκρίφιν και την Κία Ντίκινσον.Renaissance man of rock: Olympic-class fencer, airline pilot, novelist - and now he's launched his own beer. Oh, and in his spare time Bruce Dickinson's the head-banging, vodka swilling wild man of heavy metal Διαμένει με την οικογένεια του στο δυτικό Λονδίνο.

Τον Δεκέμβριο του 2014, διαγνώστηκε με έναν μικρό όγκο καρκίνου στο πίσω μέρος της γλώσσας του. Δύο μήνες αργότερα ολοκλήρωσε ένα πρόγραμμα επτά εβδομάδων στο οποίο υποβλήθηκε σε χημειοθεραπείες και ακτινοβολίες. Η διάγνωση του καρκίνου είχε πραγματοποιηθεί στα πρώτα του στάδια, οπότε η πρόγνωση ήταν πολύ καλή, με τους ιατρούς του Ντίκινσον να πιθανολογούν για μία πλήρη αποκατάσταση στα τέλη Μαΐου του 2015.BRUCE DICKINSON: Ξεκίνησε θεραπεία του καρκίνου ο λατρεμένος μας "Bruce Bruce" Τελικά, μετά από χημειοθεραπείες που διήρκεσαν επτά εβδομάδες, αφαιρέθηκε ο όγκος, με την επίσημη ανακοίνωση να έρχεται στις 18 Μαΐου 2015.Iron Maiden's Bruce Dickinson gets cancer all-clear Τον Δεκέμβριο του 2023 παντρεύτηκε την Γαλλίδα Leana Dolci.

Δισκογραφία

Προσωπική καριέρα
Στούντιο ηχογραφήσεις
ΈτοςΆλμπουμΑγγλίαΦινλανδίαΣουηδία 1990   Tattooed Millionaire     14  9  33 1994   Balls to Picasso   21  6  8 1996   Skunkworks     41  14  40 1997   Accident of Birth     53  13  46 1998   The Chemical Wedding    55  22  31 2005   Tyranny of Souls    65  10  102024The Mandrake Project

Ζωντανές ηχογραφήσεις
 Alive in Studio A (1995)
 Scream for Me Brazil (1999)Συλλογές
 The Best of Bruce Dickinson (2001)ΕΡ
 Skunkworks Live EP (1996)

με τους Iron Maiden
 The Number of the Beast (1982)
 Piece of Mind (1983)
 Powerslave (1984)
 Live After Death (1985)
 Somewhere In Time (1986)
 Seventh Son of a Seventh Son (1988)
 No Prayer for the Dying (1990)
 Fear of the Dark (1992)
 A Real Live One (1993)
 A Real Dead One (1993)
 Live at Donington (1993)
 Brave New World (2000)
 Rock in Rio (2002)
 Dance of Death (2003)
 Death on the Road (2005)
 A Matter of Life and Death (2006)
 Flight 666 (2009)
 The Final Frontier (2010)
 En Vivo! (2012)
 Maiden England '88 (2013)
 The Book of Souls (2015)
 Senjutsu (2021)με τους Samson
 Head On (1980)
 Shock Tactics (1981)
 Live at Reading 1981 (1990)

Άλλες συμμετοχές
 Speed - Man in the Street (σινγκλ, 1980)
 Xero - Cutting Loose (EP, 1984)
 Rock Aid Armenia - Smoke on the Water (1990)
 Godspeed - Sabbath Bloody Sabbath (σινγκλ, 1994)
 Ayreon - The Universal Migrator Part II: Flight of the Migrator (2000)
 Halford - Resurrection (2000)
 Halford - Live Insurrection (2001)
 Tribuzy - Execution (2005)
 Tribuzy - Execution Live Reunion (2007)

 Παραπομπές 

Πηγές
 MusicMight :: Artists :: BRUCE DICKINSON - Rockdetector.com
 Bruce Dickinson | Music Biography, Credits and Discography | Allmusic
 Bruce Dickinson Biography | OLDIES.com
 BRUCE DICKINSON BIOGRAPHY - Lyrics
 Bruce Dickinson - Encyclopaedia Metallum: The Metal Archives

 Εξωτερικοί σύνδεσμοι 

 Επίσημος ιστότοπος του Bruce Dickinson


Κατηγορία:Άγγλοι μουσικοί
Κατηγορία:Άγγλοι τραγουδιστές
Κατηγορία:Άγγλοι τραγουδοποιοί
Κατηγορία:Άγγλοι στιχουργοί
Κατηγορία:Άγγλοι σκηνοθέτες
Κατηγορία:Άγγλοι σεναριογράφοι
Κατηγορία:Άγγλοι μυθιστοριογράφοι
Κατηγορία:Μέλη των Iron Maiden